Sankt Peterburg

‘S e baile mòr air an àirde an iar-thuath na Ruise a th’ ann an Naomh Peadarborgh neo Sankt-Peterburg (Санкт-Петербург) (IPA: sankt pʲɪtʲɪr’burk, Beurla: Saint Petersburg, Gàidhlig na h-Èireann: Cathair Pheadair, Fionnais: Pietari). Chaidh am baile a stèidheachadh ann an 1703 leis an Rìgh Peadar Mòr mar phrìomh-bhaile ùr airson na dùthcha a leasachadh is leis gu robh e na b' fhaisge air an Roinn-Eòrpa na Mosgo. Tha e suidhichte ri taobh Abhainn Neva, ann an Roinn (Ruisis: Okrug) Iar-Thuath na Ruise, 633km air falbh bho Mhosgo (prìomh-bhaile na dùthcha) agus 18km bho Kronshtadt agus bhon Mhuir Bhaltach (Camas Shuòmaidh) air an taobh thall Bhàigh Nevskaya Guba. Tha 4,661,219 duine a’ fuireach anns a’ bhaile, an darna baile as motha san dùthaitch. Bha ainm a' bhaile gu math connspaideach fad an 20mh linn. Thug Peadar Mòr ainm le coltas Gearmailteach air a' bhaile ùr aige is e ag iarraidh prìomh-bhaile na b' Eòrpaiche agus na b' adhartaiche. Ach b' fheudar dhan Tsàr an t-ainm atharrachadh gu Petrograd aig àm a' chiad cogaidh ann an 1914. Chaidh an t-ainm air atharrachadh a-rithist gu Leningrad mar chuimhne air Vladimir Lenin nuair a bha na Comannaich os cionn riaghaltas na dùthcha ann an 1924. Chaidh an t-ainm tùsail a thoirt air ais ann an 1991 nuair a bhrist an t-Aonadh Sobhiat a-mach a chèile. Daoine ainmeil Leonid Kantorovich (1912 – 1986) Joseph Brodsky (1940 – 1996): Sgrìobhadair a bhuannaich an Duais Nobel ann an 1987. Dmitry Medvedev (1965 -): Ceann-suidhe na Ruise. Ann an leabhraichean Anna Karenina Vojna i mir Bailtean co-cheangailte Adana, an Tuirc Almaty, Casachstàn Antwerpen, a' Bheilg Astana, Casachstàn Cape Town, Afraga a Deas Gdańsk, a' Phòlainn Graz, an Ostair Hamburg, a' Ghearmailt Kharkiv, an Ucràin Khartoum, Sudàn Kraków, a' Phòlainn Los Angeles (Calafòrnia) Ocala, Florida, na Stàitean Aonaichte Oslo, Nirribhidh Rotterdam, na Tìrean Ìsle Naomh Peadarborgh, Florida, na Stàitean Aonaichte Turku, an Suòmaidh Vilnius, an Liotuain Warszawa, a' Phòlainn Iomraidhean Ceanglaichean a-mach FC Zenit, sgioba ball-coise a' bhaile Riaghaltas a' bhaile Riaghaltas na Roinne